“พชร” ควง “กองสลากฯ” โต้เสียงแข็งรัฐถังไม่แตก!! ยันออก “หวยนักษัตร” เพื่อความทันสมัย
“พชร” ควง “กองสลากฯ” โต้เสียงแข็งรัฐถังไม่แตก!! ยันออก “หวยนักษัตร” เพื่อความทันสมัย
“พชร” ควง “กองสลากฯ” โต้เสียงแข็งรัฐถังไม่แตก!! ยันออก “หวยนักษัตร” เพื่อความทันสมัย
1 ส.ค. 2562

วันนี้(1ส.ค.62) นายพชร อนันตศิลป์ อธิบดีกรมสรรพสามิต ในฐานะประธานกรรมการสลากกินแบ่งรัฐบาล เปิดเผยว่า การออกผลิตภัณฑ์สลากรูปแบบใหม่ ในรูปแบบสลากภาพ 12 นักษัตร จำหน่ายผ่านระบบออนไลน์ ที่ผ่านการพิจารณาของคณะกรรมการสลากฯ เมื่อวันที่ 31 ก.ค. ที่ผ่านมา ยืนยันว่า ไม่ได้เป็นการออกสลาก เพื่อเน้นหารายได้ให้กับรัฐบาล ไม่ใช่ประเด็นสำคัญ และไม่สนว่ารายได้จากการขายสลากจะมีจำนวนเท่าไหร่ จะเป็นกี่พันล้านบาท หรือกี่หมื่นล้านบาทก็ไม่ได้สนใจ
“การดำเนินการเรื่องนี้ เนื่องจาก พ.ร.บ.สำนักงานสลากกินแบ่งฉบับใหม่มีผลบังคับใช้ ทำให้กองสลากมีอำนาจในการคิดผลิตภัณฑ์ใหม่ๆ ได้” นายพชร กล่าว
ด้าน พ.ต.อ.บุญส่ง จันทรีศรี ผู้อำนวยการสำนักงานสลากกินแบ่งรัฐบาล เปิดเผยว่า การออกสลากภาพ 12 นักษัตร ไม่ได้เกี่ยวกับรัฐบาลจะถังแตก แต่เป็นการดำเนินการ ตาม พ.ร.บ.สลากฉบับใหม่ ในมาตรา 7/1 ให้อำนาจสลาก ออกผลิตภัณฑ์ใหม่ ทำให้คณะกรรมการสลาก ต้องทำงานตามกฎหมายและหากรูปแบบผลิตภัณฑ์อื่นๆ เสนอให้คณะรัฐมนตรี เห็นชอบ เนื่องจากรูปแบบการเล่นสลากในปัจจุบันเปลี่ยนไป และพิจารณาเทียบเคียงกับในหลายประเทศ ก็มีการออกสลากหลายรูปแบบ คณะกรรมการสลากก็ต้องพิจารณาสลากที่ปรับเปลี่ยนตามยุคสมัย
นอกจากนี้ ยืนยันว่าการที่ที่ประชุมคณะกรรมการเมื่อวันที่ 31 ก.ค.พิจารณาเห็นชอบในหลักการ ให้ออกสลากภาพ 12 นักษัตร เป็นเรื่องที่มีนาจกระทำได้ เพราะตามคำสั่งคณะรักษาความสงบแห่งชาติ (คสช.) มีการระบุว่าคณะกรรมการชุดปัจจุบัน จะหมดวาระก็ต่อเมื่อมีการตั้งคณะกรรมการชุดใหม่ขึ้นมาแทน อีกทั้งที่ประชุมสลาก ก็เป็นเพียงเห็นชอบในหลักการให้ดำเนินการ แต่ไม่ได้มีอำนาจจะตัดสินใจว่าจะทำหรือไม่ทำ เพราะตามขั้นตอนทางกฎหมาย จะต้องมีการประชาพิจารณ์ รับฟังความเห็น ก่อนจะสรุปแนวทางทั้งหมดเสนอที่ประชุมคณะรัฐมนตรี (ครม.) เป็นผู้อนุมัติ